אצטדיון אשדוד

אצטדיון אשדוד הוא אצטדיון עתידי, אשר נבנה כחלק מקריית ספורט עתידית בסמוך לפארק אתגרים בצפון העיר אשדוד וצפוי להיחנך באוגוסט 2026 והוא יבוא במקומו של אצטדיון הי"א באשדוד שייהרס. האצטדיון צפוי לשמש את קבוצת הכדורגל של מועדון ספורט אשדוד ואת שאר הקבוצות בעיר, שצפויות גם להעביר את אימוניהן לקריית הספורט. היסטוריה ביוני 2021 אושרה רשמית בניית האצטדיון על ידי ועדת הרישוי של עיריית אשדוד, שיהיה חלק מקריית ספורט שעלותה המוערכת הייתה כ-800 מיליון שקלים, כאשר האצטדיון לבד יעלה כ-300 מיליון שקלים, ומימונו צפוי להגיע מכספי קרנות, מפעל הפיס, הטוטו ווינר, משרד הספורט ומשרדי השיכון והאוצר, ועיריית אשדוד. עלויות עדכניות מעריכות את קריית הספורט בהשקעה של כמיליארד שקלים כשהאצטדיון לבדו כ-470 מיליון. מלבד האצטדיון החדיש בעל 20,000 המקומות, הקומפלקס יכלול: אולם רב-תכליתי בעל 5,000 מקומות למשחקי כדורסל וענפים נוספים, ולצידם תיבנה בריכה אולימפית לתחרויות שחייה. בשטחו השני של הפארק ייבנו מגרשי אימונים לטניס וכדורגל. בדצמבר 2022 זכתה חברת הבנייה "קן התור" במכרז להקמת האצטדיון, תמורת כ-311 מיליון ש"ח, החברה התחייבה להשלים את הבנייה בתוך 3 שנים. בשלב מתקדם יותר של העבודות עלות בנייתו המשוערת עלתה כבר לכ-470 מיליון ש"ח. קישורים חיצוניים עיצוב אצטדיון אשדוד, באתר StadiumDB (באנגלית) לימור קלר, אצטדיון הכדורגל החדש והמרשים באשדוד: המחמאות והביקורת, באתר מאקו, 5 בפברואר 2025 הערות שוליים